Agustina Otaola

Agustina Otaola Zapiaine (Errenteria, Gipuzkoa, 1926ko abenduaren 1a – 2025eko azaroaren 27a) erraketista profesionala izan zen. 26 urte iraun zuen haren erraketista ibilbideak.

 Bizitza 
Agustina Otaolak jaioterrian egin zituen lehen mailako ikasketak. Ez zuen euskara ikasi, zahartzaroan damuz eramaten zuena. Oso gazte zela pilotan hasi zen Victoriano “Chicho” bere anaiarekin, familiak zuen sagardotegiaren horma batean. Berrogeiko hamarkadaren hasieran, erraketista izateko eskolak jasotzen hasi zen. Agustinak, bidea ireki zioten lau izeba erraketista zituen.

 Erraketista ibilbidea 
14 urterekin joan zen Madrilera izeba haien etxera. 1946ko otsailaren 16an, 15 urte zituela, Federazioaren baimena eskuetan, profesional gisa debutatu zuen Madrilgo “Madrid” frontoian "Agustina" izenarekin. Aurrerantzean ere “Madrid” frontoian aritu zen bereziki. Hala ere, hiru denboralditan Bartzelonan jokatu zuen “Principal Palacio” frontoian, eta bat Chiqui-Jain. Izen handiko jokalaria zenez, 1955ean Habanako “Habana-Madrid” frontoiko enpresak kontratatu zuen; Kubako iraultzak ordea, egonaldia etetea behartu zuen.

Agustinak bizi izan zuen bilakaera profesionala oso garrantzitsua izan zen , aurrelari jokatzen zuen, eta ateratzaile bikaintzat jo zuten. Garaiko komunikabideek behin eta berriz ematen zuten Agustinaren berri. Eladia Altuna "Irura" eta Maria Antonia Uzkudun "Anoetako Chiquita"rekin bat, "garai guztietako emakume erraketista handiena" izendatu zuten, 1971. urtean ospatu zuten jai batean. 1967an, 41 urte zituela, 26 urtez pilotan jardun ondoren, agur esan zion erraketari.https://web.archive.org/web/20181115114303/http://pilota.donostiakirola.eus/2017/03/29/emakume-erraketisten-historia-agustina-otaola/

 Omenaldiak 

 2003ko ekainaren 8an Irurako Frontoian VII. Emakumea Pilotari Egunean omendu zuten, beste hainbat erraketistarekin batera. https://www.manista.com/vii-emakumea-pilotari-eguna/
 2017an Errenteriako EAJ-PNV Agustina Otaola omendu zuen emakume kirolarientzako erreferente izateagatik https://www.gipuzko.eus/noticias/eajpnv-homenajea-agustina-otaola-edicinin_45825.html

 2018 Gipuzkoako Foru Aldundiaren Carmen Adarraga Saria jaso zuen Oronan. http://www.elmundo.es/nosotras/2018/03/31/5ab8d63bca47412f058b45e1.html 

 Gu Agustina ikuskizuna 
2019ko urtarrilaren 19an, Ereintza Dantza Taldearen Gu Agustina ikuskizuna; Pilota, emakumea, bertsolaritza, musika eta dantza. Agustina Otaola erraketista handia izandakoaren inguruko ikuskizuna eskaini zuten Hernanin Txotx denboraldiaren hasierako ekitaldian. https://dantzan.eus/kidea/ja.maya/ereintza-gu-agustina

 Irudi galeria 

 Erreferentziak 

 Kanpo estekak 
 Auñamendi
 Aintzinako-lanbideak/agustina-otaola
 Agustina Otaola erraketista profesionalari elkarrizketa
 Apostando por ellas. Historia de las raquetistas
 Erraketistak lehen eta orain. Dokumentala
 Emakume erraketistak. Erakusketa
 Erraketistak, aitzindariak pilotaren munduan

Kategoria:Errenteriarrak
Kategoria:Erraketistak
Kategoria:Gipuzkoako pilotariak
Kategoria:Oarsopedia